Bandeira da Unión Soviética

A **bandeira da Unión Soviética** foi adoptada por primeira vez no decembro de 1922 durante o *I Congreso dos Soviets da URSS*. Chegouse á conclusión de que "o estandarte do Partido transformouse no símbolo do Estado, e ao redor desa bandeira agrupáronse os pobos das repúblicas soviéticas para unirse nun Estado: a Unión de Repúblicas Socialistas Soviéticas". O 30 de decembro do 1922 o Congreso adoptou unha Declaración de Acordo sobre o estabelecemento da URSS. O artigo 22 do Acordo afirmaba que "a URSS ten unha bandeira, un escudo de armas e un selo estatal".

A Constitución soviética de 1924 describía a primeira bandeira, adoptada o 6 de xullo de 1923 na segunda sesión do Comité Executivo Central da URSS (CIK). O artigo 71 dicía: "A bandeira estatal da Unión das RSS consiste nun campo vermello ou escarlata co escudo de armas do Estado". Deseñouse cunha proporción de 1:4, infrecuente en vexiloloxía, e consistía nunha bandeira vermella co escudo de armas da Unión Soviética no centro. Mais, nunca se fixo esta bandeira e foi oficial só durante catro meses. O 12 de novembro do 1923, a terceira sesión do CIK escribiu un novo artigo, e o artigo 71 pasou a dicir: "A bandeira da URSS consiste nun campo vermello ou escarlata, e no canto un fouciño e un martelo dourados, e so eles, unha estrela de cinco puntas bordada noutro. A relación entre o ancho e alto é 1:2". No anverso da nova bandeira había un fondo vermello cun martelo cruzado cun fouciño e unha estrela vermella na parte superior. O martelo simbolizaba os traballadores industriais da nación, mentres que o fouciño representaba os labregos. A estrela simbolizaba ao goberno do Partido Comunista.

O 15 de agosto de 1980 modificábase levemente a bandeira, facendo o reverso vermello sen fouce nin martelo nin ningunha outra inscrición ou ornamento. Tamén se cambiou a cor da bandeira por unha tonalidade máis brillante. Coa desmembración da URSS o 3 de decembro do 1991, a bandeira deixou de ser unha bandeira oficial.

Imaxe:Flag of the Soviet Union 1923.svg|23px| 1923 a 1955.
Imaxe:Flag of the Soviet Union.svg|23px| 1955 a 1991.

## Estandarte da Vitoria 
250px|miniatura|Bandeira da URSS ondeando co vento
O 15 de abril de 1996, Boris Eltsin firmaba un decreto presidencial, facendo elevar a bandeira soviética a un nivel similar á nova bandeira de Rusia, a diferenza desta versión era que só tería a estrela vermella, sen o fouciño e o martelo, e bautizouna como o Estandarte da Vitoria, conmemorando a ocasión na que o Exército Vermello fixeron ondear a bandeira soviética so o Reichstag o 1 de maio de 1945. E nalgunhas datas faise izar o Estandarte da Vitoria xunto a bandeira rusa.

Durante o goberno de Vladimir Putin incluíuse a estrela vermella na bandeira oficial do exército ruso.

No 2007, unha lei federal da Federación Rusa, asinada por Putin, devolvía o fouciño e o martelo ao Estandarte da Vitoria, por ser a simboloxía orixinal da bandeira.

Imaxe:Russia Victory Commemorative Flag.svg|Estandarte da Vitoria entre o 1996 e o 2007.
Imaxe:Soviet Znamya Pobedy.svg|Estandarte actual

## Outras bandeiras soviéticas 

Imaxe:Naval Ensign of the Soviet Union.svg|Bandeira da Armada Vermella
Imaxe:Naval Jack of the Soviet Union.svg|Bandeira de proa
Imaxe:Flag Of Soviet CoastGuard.svg|Bandeira da Garda Costeira
Imaxe:Red Army flag (Fictitious).svg|Bandeira do Exército Vermello

## Influencia sobre outras bandeiras no mundo 
A bandeira da Unión Soviética influenciou na eleccións das bandeiras dos estados socialistas emerxentes posteriormente. Os seguintes son algúns dos exemplos:

Ficheiro:Flag of Albania 1946.svg|Bandeira de Albania (1944-1992)
Ficheiro:Flag of Angola.svg|Bandeira de Angola (1975)
Ficheiro:Flag of Benin (1975-1990).svg|Bandeira de Benín (1975-1990)
Ficheiro:Flag of the People's Republic of China.svg|Bandeira da República Popular da China (1949)
Ficheiro:Flag of the People's Republic of Congo.svg|Bandeira da República do Congo (1970-1991)
Ficheiro:Flag of SFR Yugoslavia.svg|Bandeira de Iugoslavia (1943-1991)
Ficheiro:Flag of North Korea.svg|Bandeira de Corea do Norte (1948)
Ficheiro:Flag of Vietnam.svg|Bandeira de Vietnam (1955)

## Notas 
## Véxase tamén 
### Ligazóns externas 
* Bandeiras orixinais da URSS (en español)
* Páxina de *Flags of the World* sobre a URSS